40 Bellum.

In uita presenti Deus exponit nos bello ut experimur aut naturam prohibitem aut debilitatem. Nam secundum Iob 7[:1]: *Militia est vita hominis super terram*. Si modo bene bellamus, in futuro erit tempus pacis, Eccle. 3[:8]: *Tempus belli, et tempus pacis.* Vnde, dicit Seneca, *Ad Lucillum,* epistula 12.3, in hac vita vicia numquam mansuescunt. Sicut tigrides et leones numquam ferocitatem exuunt licet ad tempus submittant. Vnde, Iob 40[:27]: *Memento belli, nec ultra addas loqui*, id est, de tua tranquillitate.

¶ Rex Dauid *eo tempore quo solebant reges ad bella procedere* ad bellum non processit, ideo turpiter cecidit, 2 Reg. 11[:1]. Ita qui volunt bellare cum habeant Dominum in adiutorem, sicut patuit de beato Antonio in *Vitis Patrum*,set multum bellanti occupacio certa terrena. Vnde et agricole, ut communiter, non sunt boni bellatores. /fol. 13va/ Propter quod Iudas Machabeus [1] Macc. 4[:17], dixit suis: *Non concupiscatis spolia* eorum *quia bellum contra nos est*. Serpens timet hominem nudum, set insilit inuestitum. Sic diabolus inuadit onustos; figura ad hoc Luc. 10[:30]: *Latrones despoliaverunt* hominem[[1]](#endnote-1) a Ierusalem. Forte si fuisset nudus, non fuisset spoliatus. Vnde Horacius, cantabit vacuus coram latrone viatore.

¶ Vnde nota quod quatuor hominum genera excludebantur antiquitus ne ad bellum procederent: Deut. 20[:5-6]: *Qui edificavit domum* *vineam, et* non *fecit eam communem;* qui desponsauit vxorem et non accepit eam; qui formidolosus est in corde pauido. Sic spiritualiter inepti sunt ad bellum spirituale contra vicia quatuor genera hominum, scilicet, qui non dedicauit Deo domum consciencie; qui non fecit comunem vineam caritatis sue; et qui desponsatus est ecclesie per baptismum et non fecundauit eam per bona opera; et qui formidolosus est per remorsum alicuius peccati mortalis, Psal. [77:9]: *[Filii] Effrem, intendentes et mittentes arcum, conversi sunt in die belli*. Effrem interpretur sterilis propter hoc dicitur in [Causa] canon 23, q. 1, [c. 1], *Nisi bella*. Apostoli tradiderunt ecclesie hostias et bella Iudeorum legenda ut per bella eorum corporalia informemur ad bella spiritualia.

¶ In hac materia dicit Augustinus, *De ciuitate,* libro 1, quod laus Romanorum precipue fuit *Parcere* prostratos *et debellare superbos.*

¶ Item, Valerius Maximus, libro 7, dicit Apium Claudium Romanum dixisse regem non debere ocium permittere nec bellum prouocare. Ideo dicitur in Psal. [67:31]: *Dissipa gentes que bella volunt*. Exemplum ad hoc 1 Reg. 14[:6-17] de Ionatha filio Saul que cum armigero quod non procederet ad bellandum, nisi Philistei prouocarent eos. Dauido *Assendite ad nos.* Numquam enim cecidit exercitus, nisi precipitatus qui ordinaciones ducis irrumpit. Vnde Deut. 20[:2-3]: *Appropinquante* bello debet sacerdos stare *ante aciem*, adiuuandum populum, quod non timerent. Quia Dominus in medio eorum est. Quod semper Christum est in bello iusto, post frater exercitus deberet in cinieros ordinari, quia Prou. 24[:6] dicitur, *cum dispositione initur* bella. Vnde Ambrosius, *De officiis,* libro 1, dicitur quod Dauid numquam nisi lassitus et inuocato auxilio Dei bellum intulit. Et racio est secundum Iudam Macobeus, [1] Macc. 3[:19]: *Quoniam non in multitudine exercitus victoria belli* est, *sed de celo fortitudo est*.

¶ Occasiones bellorum nitare debet ideo precepit Dominus Moysi quod in exeundo de Egipto non duceret eos per terram proximam, scilicet, per terram Philistim, Exod. 13[:17], ne paterent eis cito bella, in quo dedit nobis exemplum vitandi occasiones bellorum. Vnde, Augustinus *Ad Iulianum Comitem*,pacem debet habere voluntas bellum necessitas. Non enim pax queritur ut[[2]](#endnote-2) bellum excitetur, sed bellum[[3]](#endnote-3) geritur ut pax adquiratur.

¶ Quales eciam debent esse bellatores docetur, libro Iudic. 7[:3], etc. vbi Dominus precepit Gedioni ne duceret contra Madianitas timidos aut delicatos, equibus viginti [duo] millia, reiecti sunt. Et ex decem millia qui remanserunt, solummodo trecenti electi sunt, qui non flexo poplice lambuerunt aquam ut canes, set qui manu stando gustauerunt aquam.

¶ Item, bellanti in hac uita necessaria sunt magnanimitas in aggrediendo, ut non consencitat temptacioni in principio, set resistat.

Secundo, sagittas in progrediendo, verbi gracia, insidias et occasiones cadendi precaueat, Prou. 20[:18]: *gubernaculis tractanda sunt bella*. Et Prou. 24[:6]: *cum dispositione initur bellum*, set et hoc dat Deus Psal. [143:1]: *Benedictus Dominus Deus, qui docet* *manus* *ad prælium, et digitos meos [ad bellum]*.

Tercio, constancia in perseuerando ut non deficiat, set vsque in finem proficiat. Nam versus finem hostis magis insidiatur. Vnde, in figura legitur Josue 14[:10-11] dixit Caleph: *Hodie octoginta quinque annorum sum, sic valens ut eo valebam tempore quando ad explorandum missus sum.* Et hoc eciam dat Deus Iudith 9[:10]: *Tu ipse [es] Deus noster, qui conteris bella ab initio*. Pax nempe, videlicet, bene incepisse, nisi contingat perseuare, quia multi sunt sicut testitudines qui cornua erigunt. Set ad senem fustuce tactum /fol. 13vb/ deponunt philosophi, primo, ut non solum in eum credatis, set eciam pro illo pacianum.

¶ Item, ad bellandum viriliter quatuor monere solent.

¶ Instans periculum, bonum consorcium, grande negocium, bonum stipendium.

¶ De primo, bellant contra nos multi et astuti qui mundus, cum cupiditate et auaricia, fraude et rapina; caro, cum gula et luxuria; diabolus, cum superbia et inuidia et irat. Vnde clamat diabolus illud [1] Reg. 17[:8]: *Eligite ex vobis virum, et[[4]](#endnote-4)* *descendat ad singulare certamen*. Cupit nempe diabolus inuenire hominem singularem quia talis facilius superatur. Exemplum de Euam[[5]](#endnote-5) quam diabolus repperit solam [Gen. 3:1].

Secundo, monet bonum consorcium nam nos habemus Deum et angelos et sanctos homines adiutores, [1] Macc. 9[:11]: *Fundibalarii preibat exercitum, et primi certaminis omnes potentes.*

¶ Tercio, monet grande negocium quia certaminis pro anima et pro hereditate nostra, Eccli. 4[:33]: *Agonizare pro anima tua, usque ad mortem,* quod est contra eos qui pro nichilo certant, Eccli. 11[:9]: pro *ea re que te non molestat, ne* certaueris. Exemplum de cane qui virilius certat quando videt dominum suum prope.

¶ Quarto, namque bonum stipendium, [1] Tim. 6[:12]: *Certa bonum certamen fidei, apprehende vitam eternam.*

1. hominem ] *add*. ~~nudum set insilit in uestitum sic~~ F.128. [↑](#endnote-ref-1)
2. ut ] F.80 *om.* F.128. [↑](#endnote-ref-2)
3. sed bellum ] F.80 *om*. F128. [↑](#endnote-ref-3)
4. et ] *add*. qui F.128. [↑](#endnote-ref-4)
5. Euam ] *corr*. Nam F.128. [↑](#endnote-ref-5)